Seega peegeldub erinevates kaitsekontseptsioonides eri väärtusmaailmade - modernistlik-rahvusriikliku ja postmodernistlik-individualistliku - kokkupõrge Eesti  ühiskonnas. Meie praegust poliitilist maailmapilti iseloomustav mustvalge mõtlemine püüab kangekaelselt nende vahel valikut tehes ühe liigitada õigeks ja teise valeks lähenemisviisiks. Oma voorused ja puudused on mõlemal ning küsimus peaks seisnema mõistliku kompromissi leidmises.